Ներկայացնելու բան շատ կա, բայց չխոսել զորամասեր կատարած այցելությունների մասին, պարզապես չեմ կարող: Մեր բանակի մարտունակության երաշխիքը մեր զինվորներն են, ովքեր պատվով են կրում հայրենիքի նորօրյա պաշտպանի կոչումը: Եվ իսկապե՛ս… Այն ոգեղեն ուժն ու շողշողուն լույսը, որ արտացոլված են նրանց աչքերում, ոչ մի այլ բանի հետ փոխել հնարավոր չէ: Երբևէ փորձե՞լ եք մի քանի րոպե համակ ուշադրությամբ նայել մեր զինվորների աչքերին… Այո՛, դուք ճիշտ եք, որովհետև հաստատապես համոզված եք, որ նրանց ներսում մի պահ տեսել կամ մի գուցե գտել եք նաև ձեր մասնիկը: